**MOLITVA VJERNIKA**

**2. KORIZMENA NEDJELJA – C**

**(17. ožujka 2019.)**

1. Za Crkvu: da bude pročišćena od svakog zla iznutra i da bude obnovljena po Duhu Svetom, molimo Te:
2. Za papu Franju, našeg biskupa Josipa i sve pastire Crkve: da po primjeru našeg spasitelja Isusa Krista nesebično služe narodu, da im podariš srce ponizno i čisto te zaštitiš ih od duha ovoga svijeta, molimo Te:
3. Za sve nas ovdje prisutne: da gledajući muku Isusa Krista svakodnevno prihvaćamo obraćenje i križ da bi jednog dana dospjeli zajedno s našom braćom i sestrama u nebesku domovinu, molimo Te:
4. Za našu domovinu i cijeli svijet: da po ljubavi i milosrđu našeg nebeskog oca bude spašen i oslobođen svake okorjelosti u grijehu i krivim moralnim vrijednostima, molimo Te:
5. Za svu našu progonjenu braću i sestre: da im ti, Gospodine, udijeliš nadu, mir i nepokolebljivu vjeru u pobjedu ljubavi, molimo Te:
6. Za sve obitelji ovoga svijeta: da budu primjer istinskog zajedništva u ljubavi, međusobnom opraštanju i razumijevanju, molimo Te:
7. Za našu pokojnu braću i sestre i za duše u čistilištu: da po zasluzi muke Isusa Krista uživaju slavu vječne domovine, molimo Te: